b'\n_START_ARTICLE_\nOksazolidinoni\n_START_PARAGRAPH_\nOksazolidinoni so skupina nasi\xc4\x8denih heterocikli\xc4\x8dnih spojin, ki v pet\xc4\x8dlenskem obro\xc4\x8du vsebujejo en du\xc5\xa1ikov, en kisikov atom in eno karbonilno skupino. S tem nastane cikli\xc4\x8dni ester (lakton), cikli\xc4\x8dni amid (laktam), keton ali karbamat (uretan).\n_START_SECTION_\nUporaba\n_START_PARAGRAPH_\n\xc5\xbde dolgo \xc4\x8dasa se v kemiji uporabljajo 1,3-oksazolidin-2-oni kot kiralni pomo\xc5\xbeniki (angl. chiral auxiliary, spojina, ki selektivno usmerja sintezo dolo\xc4\x8denega enantiomera). Nekateri oksazolidini imajo antibioti\xc4\x8dne lastnosti. Prva oksazolidinonska u\xc4\x8dinkovina na trgu je bil cikloserin (4-amino-1,2-oksazolidin-3-on) kot zdravilo proti jetiki (tuberkulozi). V skupino oksazolidinskih antibiotikov spadata tudi novej\xc5\xa1i spojini linezolid in eperezolid.'